DA
C 160/38
Den Europæiske Unions Tidende
5.5.2023
7.
Parterne er enige om, at det i § 7, stk.
1, omhandlede gebyr for udvindingsrettighederne ikke tilbagebetales, hvis staten opsiger aftalen. 8.
Staten forbeholder sig ret til at søge erstatning ud over konventionalboden for brud på aftalens almindelige betingelser, hvis det tab, der er lidt af staten, overstiger konventionalboden.
§ 11: 1.
Parterne har indgivet følgende kontaktoplysninger med henblik på korrespondance: 1) Staten: Ministerstwo Kimatu i Środowiska (Klima- og Miljøministeriet) ul. Wawelska 52/54, 00-922 Warszawa, Polen 2) Udvindingsrettighedsindehaveren: (adresse). 2.
Parterne er forpligtet til straks at underrette hinanden skriftligt om ændring af kontaktoplysningerne i stk. 1.
En sådan ændring kræver ikke et tillæg til aftalen.
Korrespondance, der sendes til en parts senest indgivne kontaktadresse, anses for at være forkyndt på gyldig vis for denne part. 3.
Hver part forkynder korrespondance til den anden part enten personligt, via kurer eller via anbefalet brev ved brug af de kontaktoplysninger, som den pågældende part senest har indgivet. 4.
Anbefalede breve, der sendes til en parts senest indgivne adresse, men tilbageleveres af postvæsenet eller kurertjenesten, fordi modtageren ikke har hentet det i tide, anses 14 dage efter det første leveringsforsøg for at være forkyndt på gyldig vis.
§ 12: 1.
Parterne kan ikke drages til ansvar for manglende overholdelse af forpligtelserne i nærværende aftale som følge af force majeure, såfremt det kan påvises, at den skade, som er forvoldt af force majeure, har påvirket den manglende overholdelse af forpligtelserne. »Force majeure« forstås som en udefrakommende hændelse, som parterne ikke kunne have forudset eller forhindret, som gør det umuligt for aftalen at blive gennemført enten helt eller delvist og enten permanent eller i en given periode, som en part ikke kunne have modvirket ved at udvise passende omhu, og som ikke skyldes fejl eller forsømmelser begået af den part, som hændelsen har påvirket. 2.
I tilfælde af force majeure bestræber parterne sig straks på at opnå enighed om videre handling.
§ 13: Udvindingsrettighedsindehaveren kan søge om hel eller delvis forlængelse af aftalen.
Dette skal gøres skriftligt, da ansøgningen ellers er ugyldig.
§ 14: Hvis aftalen opsiges, har udvindingsrettighedsindehaveren ikke ret til at fremsætte krav til staten på baggrund af en forøgelse af værdien af genstanden for udvindingsrettighederne.
§ 15: Tvister, som opstår i forbindelse med aftalen, bilægges ved den almindelige domstol, der har geografisk jurisdiktion over de statslige institutioner.
§ 16: Nærværende aftale er underlagt polsk ret, navnlig bestemmelserne i loven om geologiske undersøgelser og minedrift og civilloven.